नई दिल्ली: नोटबंदी को लेकर एक बार फिर आम आदमी पार्टी के संयोजक और दिल्ली के मुख्यमंत्री अरविंद केजरीवाल ने बड़ा बयान दिया। केजरीवाल ने नोटबंदी को लेकर प्रधानमंत्री नरेंद्र मोदी की आलोचना करते हुए इसे ‘बड़ा घोटाला’ करार दिया। एक रैली में केजरीवाल ने कहा कि नोटबंदी के कारण देश के ईमानदार लोग डेढ़ महीने से कतारों में खड़े हैं। कभी पैसा मिलता है, कभी मायूस होकर घर लौटना पड़ता है। अपना पैसा कैसे निकलेगा, इसको लेकर लोग चिंतित हैं। उनका रोजमर्रा का काम प्रभावित हो रहा है। उनके मौलिक अधिकारों का हनन हो रहा है, लेकिन वे बेबसी झेलने को विवश हैं।